Diari Oficial de la Generalitat Valenciana


Sumari del DOGV 6298, del 28-06-2010 (2010/7242)

RESOLUCIÓ de 27 de maig de 2010, del president del Consorci Hospital General Universitari de València, per la qual es resol el procés d'avaluació de l'exercici de determinades places de cap de servici facultatiu del CHGUV.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6298

Data del DOGV
:   28-06-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/7242


Data del document
:   27-05-2010

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 27 de maig de 2010, del president del Consorci Hospital General Universitari de València, per la qual es resol el procés d'avaluació de l'exercici de determinades places de cap de servici facultatiu del CHGUV. [2010/7242]  
Les bases generals dels processos de provisió de places que comporten prefectura, aprovades per Resolució de la Presidència del Consorci Hospital General Universitari de València (CHGUV) el 23 d'octubre de 2009 (DOCV núm. 6141, de 10.11.2009), regulen en la seua base 17a i en la seua disposició transitòria el procés d'avaluació, a l'efecte de continuïtat, de l'exercici de les places de prefectura en l'àmbit del CHGUV.  
Les bases de les convocatòries de places de cap de servici facultatiu publicades en el Butlletí Oficial de la Província de València 282, de 27 de novembre de 2000, i les compreses en el concurs CM/03/2004 preveien un procés quadriennal d'avaluació de l'exercici de les persones que haguessin estat nomenades en les esmentades places. A l'efecte s'ha dut a terme el referit procés d'avaluació en els termes establerts en les bases generals.  
Les corresponents comissions d'avaluació, nomenades a l'efecte per la Resolució del CHGUV de 17 de febrer de 2010 (DOCV núm. 6234, de 26.03.2010) han informat favorablement en cada cas als candidats i proposat la seua continuïtat.  
En conseqüència, d'acord amb la proposta de les comissions d'avaluació i amb les atribucions de l'apartat primer de l'Acord de 12 de desembre de 2003, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, la Presidència del CHCUV, resol confirmar les següents persones en l'exercici de les places que s'especifiquen en cada cas:  
Convocatòria BOP 27/11/2000  
Antonio Bru Pomer, cap del Servici de Cirurgia Ortopèdica i Traumatologia.  
Enrique Medina Chuliá, cap del Servici d'Aparell Digestiu.  
Convocatòria CM/03/2004  
José Vicente Roig Vila, cap del Servici de Cirurgia General i de l'Aparell Digestiu.  
Ramón Gómez-Ferrer Sapiña, cap del Servici de Medicina Física i Rehabilitació.  
Carlos Camps Herrero, cap del Servici d'Oncologia Mèdica.  
José de Andrés Ibáñez, cap del Servici d'Anestesiologia, Reanimació i Terapèutica del Dolor.  
El nomenament té caràcter temporal i es troba sotmés a avaluació quadriennal de l'exercici, a l'efecte de la seua continuïtat, en els termes prevists en les esmentades bases generals.  
A l'efecte, les persones interessades han de presentar, durant el mes de gener de 2014, la documentació i el projecte memòria establerts en la base 17a esmentada, referides al període 2010 a 2013, ambdós inclosos. En cas de no fer-se així, cal considerar que renuncien a participar en el procés d'avaluació i, en conseqüència, a la seua continuïtat en la plaça.  
La Direcció de Recursos Humans realitzarà els actes administratius oportuns per a l'eficàcia d'esta resolució.  
Contra la present resolució, que posa fi a la via administrativa, les persones interessades poden interposar recurs contenciós administratiu, d'acord amb allò previst en la Llei 30/1992, de Règim Jurídic de les Administracions Públiques i del Procediment Administratiu Comú, i en la Llei 29/1998, reguladora de la Jurisdicció Contenciosa Administrativa, davant del Jutjat Contenciós Administratiu de València, en el termini de dos mesos comptadors des de l'endemà de la seua publicació, sense perjudici de la utilització de qualsevol altre recurs que estimen convenient.  
València, 27 de maig de 2010.- El president del CHGUV i conseller de Sanitat: Manuel Cervera Taulet.